****

**เริ่มประชุมเวลา 10.00 น.**

 เมื่อได้เวลาอันสมควร เลขานุการสภาฯ ได้ตรวจรายชื่อผู้มาประชุมแล้วครบองค์ประชุม จึงได้เชิญประธานสภาฯ กล่าวเปิดการประชุมสภาฯ สมัยสามัญ สมัยที่ 3 ครั้งที่ 2 ประจำปี พ.ศ.2561 ในวันที่ 15 สิงหาคม 2561 เวลา 10.00 น. จุดธูปเทียนบูชาพระรัตนตรัยและดำเนินการประชุมตามระเบียบวาระ ดังนี้

**ระเบียบวาระที่ 1 เรื่อง ที่ประธานแจ้งต่อที่ประชุม**

**(ประธานสภาฯ)** - ไม่มี -

**ที่ประชุม** รับทราบ

**ระเบียบวาระที่ 2 เรื่อง รับรองรายงานการประชุม**

**นายสกล คิมประเสริฐ** - เป็นการพิจารณารับรองรายงานการประชุมสภาองค์การบริหารส่วน

**(ประธานสภาฯ)**  ตำบลคลองใหม่ สมัยสามัญ สมัยที่ 3 ครั้งที่ 1 ประจำปี 2561 เมื่อวันที่

7 สิงหาคม 2561 ขอให้สมาชิกสภาฯ ทุกท่านได้ตรวจทานบันทึกรายงานการประชุม ว่าจะมีการแก้ไขประเด็นใดหรือไม่อย่างไร

**ที่ประชุม** - ไม่มีการแก้ไขรายงานการประชุม

**มติที่ประชุม** - ที่ประชุมมีมติเป็นเอกฉันท์รับรองรายงานการประชุมสภาองค์การบริหารส่วนตำบลคลองใหม่ สมัยสามัญ สมัยที่ 3 ครั้งที่ 1 ประจำปี 2561 เมื่อวันที่

7 สิงหาคม 2561 ด้วยคะแนนเสียงรับรอง 9 เสียง ไม่รับรอง 0 เสียง และงดออกเสียง 1 เสียง

**ระเบียบวาระที่ 3 เรื่อง กระทู้ถาม**

- ไม่มี -

**ที่ประชุม** รับทราบ

**ระเบียบวาระที่ 4 เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**4.1 รายงานผลการรับคำแปรญัตติและรายงานมติของคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2562**

**นายสกล คิมประเสริฐ** ขอเชิญนายบรรเทิง คุ้มเจริญ ประธานคณะกรรมการแปรญัตติฯ รายงานผลการ

**(ประธานสภาฯ)** รับคำแปรญัตติและรายงานมติของคณะกรรมการแปรญัตติต่อที่ประชุมสภา อบต.

**นายบรรเทิง คุ้มเจริญ เรียน ประธานสภาองค์การบริหารส่วนตำบลคลองใหม่**

**(ประธานกรรมการแปรญัตติ)** ตามที่สภาองค์การบริหารส่วนตำบลคลองใหม่ ในการประชุมสมัยสามัญ สมัยที่ 3ครั้งที่ 1 เมื่อวันที่ 7 สิงหาคม 2561 ได้มีมติคัดเลือกคณะกรรมการแปรญัตติร่างข้อบัญญัติงบประมาณรายจ่ายประจำปี 2562 และที่ประชุมคณะกรรมการแปรญัตติ ได้มีมติเลือกประธานและเลขานุการคณะกรรมการแปรญัตติ ในการประชุมเมื่อวันที่ 7 สิงหาคม 2561 ประกอบไปด้วย

1. นายบรรเทิง คุ้มเจริญ ส.อบต.หมู่ที่ 4 เป็นประธานกรรมการฯ
2. นายสำรอง บุญกระสินธุ์ ส.อบต.หมู่ที่ 6 เป็นกรรมการ
3. นายอนันต์ บูรนณัติ ส.อบต.หมู่ที่ 5 เป็นกรรมการและเลขานุการ

**ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึงฉบับที่ 2 พ.ศ.2554** ข้อ 50 กำหนดว่า เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่าได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยกับการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบการรายงานหรือชี้แจงข้อสงสัยต่างๆ เกี่ยวกับรายงานนั้น

คณะกรรมการแปรญัตติขอรายงานผลการรับคำแปรญัตติและมติที่ประชุมคณะกรรมการแปรญัตติร่างข้อบัญญัติงบประมาณ ฯ ดังนี้

1. ที่ประชุมสภา อบต.คลองใหม่ สมัยสามัญ สมัยที่ 3 ครั้งที่ 1 เมื่อวันที่ 7 สิงหาคม 2561 มีมติให้กำหนดระยะเวลายื่นคำแปรญัตติ วันที่ 8 - 10 สิงหาคม 2561 เวลา 08.30 – 17.30 น. รวมระยะเวลาเท่ากับ 24 ชั่วโมง โดยให้เสนอคำแปรญัตติ ได้ที่ห้องประชุมองค์การบริหารส่วนตำบลคลองใหม่ ผลปรากฏว่าในช่วงเวลาดังกล่าว ไม่มีผู้ใดมายื่นคำแปรญัตติฯ คณะกรรมการแปรญัตติฯ จึงมีมติให้เสนอร่างข้อบัญญัติงบประมาณฯตามร่างเดิมที่ประธานสภาฯ ได้ส่งให้คณะกรรมการแปรญัตติฯพิจารณา

2. ไม่มีการแก้ไขเพิ่มเติมในตอนหรือข้อใด ของข้อบัญญัติงบประมาณฯ ดังกล่าว

3. ไม่มีการสงวนความเห็นของกรรมการแปรญัตติ ไม่มีการสงวนคำแปรญัตติใดๆ

**ที่ประชุม** รับทราบ

**ระเบียบวาระที่ 5 เรื่อง ที่เสนอเพื่อพิจารณาใหม่**

**5.1 การพิจารณาญัตติร่างข้อบัญญัติงบประมาณรายจ่ายประจำปีงบประมาณ 2562 วาระที่ 2 ขั้นแปรญัตติ**

**นายสกล คิมประเสริฐ** ขอเชิญเลขานุการสภาฯ ชี้แจงข้อระเบียบกฎหมาย

**นายธำรง พงศ์จันทรเสถียร** ระเบียบกฎหมายที่เกี่ยวข้อง ได้แก่

**(เลขานุการสภาฯ) 1) พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึงฉบับที่ 6 พ.ศ.2552**

- ในการพิจารณาร่างข้อบัญญัติฯ สมาชิกสภาฯ จะแปรญัตติเพิ่มเติมรายการหรือจำนวนในรายการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ ดอกเบี้ยเงินกู้ หรือเงินที่กำหนดให้จ่ายตามกฎหมาย

**2) ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึงฉบับที่ 2 พ.ศ.2554**

ข้อ 51 ในการพิจารณาร่างข้อบัญญัติวาระที่สอง ให้ปรึกษาเรียงลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

**นายสกล คิมประเสริฐ** เนื่องจากคณะกรรมการแปรญัตติฯ ได้แถลงว่าไม่มีผู้ใดยื่นคำแปรญัตติ

**(ประธานสภาฯ)**  และคณะกรรมการแปรญัตติฯ มีมติให้เสนอร่างข้อบัญญัติงบประมาณฯตามร่างเดิมที่ประธานสภาฯ ได้ส่งให้คณะกรรมการแปรญัตติฯพิจารณา โดยไม่มีการแก้ไขเพิ่มเติมในตอนหรือข้อใด ของข้อบัญญัติงบประมาณฯ และไม่มีการสงวนความเห็นของกรรมการแปรญัตติ และไม่มีการสงวนคำแปรญัตติใดๆ

มีสมาชิกท่านใดประสงค์จะอภิปรายหรือไม่ ถ้าไม่มี ขอมติต่อที่ประชุมว่าเห็นชอบให้คงร่างเดิมข้อบัญญัติงบประมาณรายจ่ายประจำปีงบประมาณ พ.ศ. 2562 ขององค์การบริหารส่วนตำบลคลองใหม่ ที่นายก อบต.เสนอ โดยไม่มีการแปรญัตติใดๆ หรือไม่ ขอมติที่ประชุม

**มติที่ประชุม** ที่ประชุมมีมติเป็นเอกฉันท์เห็นชอบให้คงร่างเดิมข้อบัญญัติงบประมาณรายจ่ายประจำปีงบประมาณ พ.ศ.2562 ขององค์การบริหารส่วนตำบลคลองใหม่ ด้วยคะแนนเสียง 9 เสียง ไม่เห็นชอบ 0 เสียง และงดออกเสียง 1 เสียง

**นายสกล คิมประเสริฐ** ที่ประชุมมีมติเห็นชอบ 9 เสียง ไม่เห็นชอบ 0 เสียง งดออกเสียง 1 เสียง

**(ประธานสภาฯ)** สรุปได้ว่าคะแนนเสียงข้างมากครบจำนวนตามที่กฎหมายกำหนด

**นายสกล คิมประเสริฐ** เนื่องจากบัดนี้เวลา 12.00 น. แล้ว อาศัยอำนาจตามระเบียบกระทรวงมหาดไทย**(ประธานสภาฯ)** ว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึงฉบับที่ 2

พ.ศ.2554 ข้อ 30 จึงหยุดพักการประชุมไว้ชั่วคราวเพื่อรับประทานอาหาร และขอให้ทุกท่านเข้าประชุมต่อในเวลา 13.00 น.

**ที่ประชุม** **รับทราบ**

**ประชุมต่อเวลา 13.00 น.**

**5.2 ขอความเห็นชอบร่างข้อบัญญัติงบประมาณรายจ่ายประจำปีงบประมาณ 2562 วาระที่ 3 ขั้นลงมติ**

**นายสกล คิมประเสริฐ** ขอเชิญเลขานุการสภาฯ ชี้แจงข้อระเบียบกฎหมาย

**นายธำรง พงศ์จันทรเสถียร** - ระเบียบกฎหมายที่เกี่ยวข้อง ได้แก่

**(เลขานุการสภาฯ) ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึงฉบับที่ 2 พ.ศ.2554**

ข้อ 52 การพิจารณาร่างข้อบัญญัติวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

**นายสกล คิมประเสริฐ** เมื่อไม่มีการขอให้ลงมติให้มีการอภิปราย ข้าพเจ้าจึงขอมติที่ประชุมว่าจะให้ตราเป็น

**(ประธานสภาฯ)** ข้อบัญญัติงบประมาณรายจ่ายประจำปีงบประมาณ พ.ศ.2560 ขององค์การบริหารส่วนตำบลคลองใหม่ หรือไม่ ขอมติที่ประชุม

**มติที่ประชุม** ที่ประชุมมีมติเป็นเอกฉันท์เห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2562 ขององค์การบริหารส่วนตำบลคลองใหม่ ด้วยคะแนนเสียงเห็นชอบ 9 เสียง ไม่เห็นชอบ 0 เสียง งดออกเสียง 1 เสียง

**นายสกล คิมประเสริฐ** ที่ประชุมมีมติเห็นชอบ 9 เสียง ไม่เห็นชอบ 0 เสียง งดออกเสียง 1 เสียง สรุปได้ว่า

**(ประธานสภาฯ)** คะแนนเสียงข้างมากครบจำนวนตามที่กฎหมายกำหนด

**5.3 ขอความเห็นชอบอนุมัติโอนงบประมาณรายจ่ายประจำปีงบประมาณ**

 **2561**

**นายสกล คิมประเสริฐ** - ขอให้ท่านสมาชิกทุกท่านอ่านรายละเอียดตามเอกสารที่ได้แจกให้ศึกษาแล้ว

**(ประธานสภาฯ)** และขอเชิญปลัด อบต. ชี้แจงรายละเอียด

**นายธำรง พงศ์จันทรเสถียร** - เรียนท่านประธานสภาฯ สมาชิกสภาอบต.ทุกท่าน และผู้เข้าร่วมประชุม ตาม

**(ปลัด อบต.)** ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วน

ท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

ด้วยกองช่าง และกองการศึกษาศาสนา และวัฒนธรรม มีความจำเป็นต้องขออนุมัติโอนลด และโอนเพิ่มงบประมาณรายจ่ายประจำปีงบประมาณ 2561 โดยอำนาจอนุมัติของสภา อบต.คลองใหม่ ตั้งเพิ่มเติมรายการใหม่ ดังนี้

**1.โอนลด**

(กองช่าง) แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน ค่าที่ดินและสิ่งก่อสร้าง ค่าบำรุงรักษาและปรับปรุงที่ดินและสิ่งก่อสร้าง

โครงการปรับปรุงห้องประชุมอาคารศูนย์บริการผู้สูงอายุตำบลคลองใหม่ หมู่ที่ 3 ตำบลคลองใหม่ งบประมาณอนุมัติ 360,000.00 งบประมาณก่อนโอน360,000.00 จำนวนเงินที่ขอโอนลด 360,000.00 งบประมาณหลังโอน0.00 ได้ตรวจสอบงบประมาณแล้ว มีเงินคงเหลือสามารถโอนลดได้ (รายละเอียดปรากฏตามบัญชีที่แนบมาพร้อมนี้)

**1.โอนเพิ่ม**

(กองช่าง) แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค

โครงการก่อสร้างถนนดินใหม่ต่อจากสายบ้านนายศุภชัย สายยืนยง หมู่ 5 งบประมาณก่อนโอน 0.00 จำนวนเงินที่ขอโอนเพิ่ม 360,000.00 งบประมาณหลังโอน 360,000.00 เนื่องจากงบประมาณเดิมไม่ได้ตั้งไว้ แต่จำเป็นต้องใช้ในการบริหารงาน (ตั้งจ่ายรายการใหม่) / เพื่อจ่ายเป็นค่าจ้างเหมาถมดินพร้อมลงลูกรัง ความกว้าง 4 เมตร ระยะทาง 180 เมตร ตามแบบองค์การบริหารส่วนตำบลคลองใหม่ ปรากฏในด้านเศรษฐกิจ (00300) เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึงฉบับที่ 6 พ.ศ.2552 อยู่ในแผนพัฒนาท้องถิ่น 4 ปี (พ.ศ.2561 - 2564) เปลี่ยนแปลงเพิ่มเติม ครั้งที่ 4 พ.ศ.2561 หน้าที่ 8 ลำดับที่ 4 สาเหตุเนื่องจากประชาชนในพื้นที่มีความจำเป็นที่ต้องใช้เส้นทางนี้เป็นทางหลักในการสัญจรไป - มาจากบ้านพักอาศัยไปยังสถานที่อื่นเพื่อทำการเกษตรซึ่งเป็นอาชีพหลักของประชาชนในพื้นที่ และเพิ่ม ปลอดภัยในการคมนาคม

**2.โอนลด**

(กองการศึกษา) แผนงานการศึกษา งานบริหารทั่วไปเกี่ยวกับการศึกษา งบบุคลากร เงินเดือน (ฝ่ายประจำ) เงินเดือนพนักงานงบประมาณอนุมัติ 1,200,000.00 งบประมาณก่อนโอน 522,620.00 จำนวนเงินที่ขอโอนลด 60,000.00 งบประมาณหลังโอน 462,620.00 ได้ตรวจสอบงบประมาณแล้ว มีเงินคงเหลือสามารถโอนลดได้

2.**โอนเพิ่ม**

(กองการศึกษา) แผนงานการศึกษา งานระดับก่อนวัยเรียนและประถมศึกษา งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค

โครงการติดตั้งกั้นห้องเรียนกระจกอลูมิเนียมพร้อมประตูบ้านเลื่อน ภายในอาคารศูนย์พัฒนาเด็กเล็กตำบลคลองใหม่ หมู่ 5 ตำบลคลองใหม่ งบประมาณก่อนโอน 0.00 จำนวนเงินที่ขอโอนเพิ่ม 60,000.00 งบประมาณหลังโอน 60,000.00

เนื่องจากงบประมาณเดิมไม่ได้ตั้งไว้ แต่จำเป็นต้องใช้ในการบริหารงาน (ตั้งจ่ายรายการใหม่)

**นายสกล คิมประเสริฐ** - เลขานุการสภาฯ ได้ชี้แจงรายละเอียดให้สมาชิกฯ รับทราบแล้ว มีสมาชิกฯ

**(ประธานสภาฯ)** ท่านใด ขออภิปรายหรือไม่ ถ้าไม่มีขอมติที่ประชุมอนุมัติให้โอนงบประมาณ

ตามที่เสนอมาเมื่อไม่มีสมาชิกฯ ท่านใดจะอภิปราย ขอถามที่ประชุมว่า สมาชิกฯ ท่านใดเห็นชอบอนุมัติให้โอนเงินงบประมาณรายจ่ายประจำปีงบประมาณ พ.ศ.2561

**มติที่ประชุม** ยกมือเป็นเอกฉันท์เป็นอันว่าสภาองค์การบริหารส่วนตำบลมีมติเห็นชอบอนุมัติ

ให้โอนเงินงบประมาณรายจ่ายประจำปีงบประมาณ พ.ศ.2561 ด้วยคะแนนเสียงรับรอง 9 เสียง ไม่รับรอง 0 เสียง งดออกเสียง 1 เสียง

**ระเบียบวาระที่ 6 เรื่อง อื่นๆ**

**ประธานสภาฯ** - เรื่องการกำหนดจำนวนสมัยประชุมสามัญประจำปี 2562 และวันเริ่มต้นประชุมสมัยสามัญประจำปีสมัยแรกของปีถัดไปและระยะเวลา

ขอเชิญปลัด อบต. ฝ่ายเลขานุการสภาฯ ชี้แจงระเบียบที่เกี่ยวข้องในการกำหนดสมัยประชุมสามัญประจำปีฯ

**เลขานุการสภาฯ**  เรียน ท่านประธานสภาฯ สมาชิกสภาฯ และผู้เข้าร่วมประชุมทุกท่าน

**(นายธำรง พงศ์จันทรเสถียร)** - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 หมวด 2 การประชุม ข้อ 21 บัญญัติว่า การกำหนดจำนวนสมัยประชุมสามัญประจำปีระยะเวลาและวันเริ่มต้นประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี

**ที่ประชุม** - ประธานสภาฯ ปรึกษาสมาชิกที่ประชุมสภาฯ และร่วมกันกำหนดจำนวนสมัยประชุมสามัญประจำปี 2562 ระยะเวลา และวันเริ่มสมัยประชุมสามัญประจำปีของปีถัดไป และระยะเวลาดังนี้

 สมัยประชุมสามัญประจำปี พ.ศ.2562 เห็นควรกำหนด 4 สมัย คือ

1. สมัยแรก กำหนด 15 วัน เริ่มตั้งแต่วันที่ 1-15 กุมภาพันธ์ 2562
2. สมัยที่ 2 กำหนด 15 วัน เริ่มตั้งแต่วันที่ 16-30 เมษายน 2562

3. สมัยที่ 3 กำหนด 15 วัน เริ่มตั้งแต่วันที่ 1-15 สิงหาคม 2562

4. สมัยที่ 4 กำหนด 15 วัน เริ่มตั้งแต่วันที่ 16-30 ตุลาคม 256**2**

และสมัยประชุมสามัญประจำปี 2563 เริ่มตั้งแต่วันที่ 1-15 กุมภาพันธ์ 2563 มีกำหนด 15 วัน

**มติที่ประชุม -** ยกมือเห็นชอบเป็นเอกฉันท์

**นางสำเริง เอี่ยมสะอาด** ขอฝากเรียนฝ่ายบริหารเรื่องไข้เลือดออก ขอให้รณรงค์ประชาสัมพันธ์ และ

**(สมาชิกสภาฯ ม.2)** ออกพ่นหมอกควันให้มากขึ้น เนื่องจากพื้นที่ตำบลคลองใหม่ เป็นพื้นที่เสี่ยงต่อการแพร่ระบาดโรคไข้เลือดออกที่สูง

**นายเอนก น้อยพิทักษ์** ขอเรียนชี้แจงให้ทราบว่า องค์การบริหารส่วนตำบลคลองใหม่ และกลุ่ม

**(นายก อบต.)**  อสม.ตำบลคลองใหม่ ได้ดำเนินการรณรงค์ ออกแจกทรายอะเบท ในหมู่บ้านอยู่แล้ว ทั้งนี้ถ้ามีผู้ป่วยไข้เลือดออกบริเวณใด ทาง รพ.สต.คลองใหม่จะแจ้งให้องค์การบริหารส่วนตำบลคลองใหม่ ออกดำเนินการพ่นหมอกควันในบริเวณนั้นและบริเวณรอบๆ ทันที เพื่อป้องกันการแพร่ระบาด และการการพ่นหมอกควันดังกล่าว เป็นการพ่นยาซึ่งเป็นสารเคมีไม่อาจที่จะพ่นระยะเวลาติดกันมาก เนื่องจากจะเป็นอันตรายต่อสภาพแวดล้อม แนะนำให้พ่นคราวละ 3 เดือน และขอความร่วมมือกับพี่น้องประชาชนในการช่วยกันป้องกันลูกน้ำยุงลายด้วย

**ที่ประชุม รับทราบ**

**ผู้บริหาร รับทราบ**

**ประธานสภาฯ** - ท่านใดมีเรื่องอื่นๆที่จะเสนออีกหรือไม่ หากไม่มีผู้ใดนำเสนออีก ข้าพเจ้าขอปิดการประชุมสภาองค์การบริหารส่วนตำบลคลองใหม่ สมัยสามัญ สมัยที่ 3 ครั้งที่ 2 ประจำปี 2561

**เลิกประชุม เวลา 11.30 น.**

 (ลงชื่อ) ผู้บันทึกรายงานการประชุม

 (นายธำรง พงศ์จันทรเสถียร)

 เลขานุการสภาองค์การบริหารส่วนตำบลคลองใหม่

 (ลงชื่อ) ผู้ตรวจรายงานการประชุม

 (นายสกล คิมประเสริฐ)

 ประธานสภาองค์การบริหารส่วนตำบลคลองใหม่

**คณะกรรมการตรวจรายงานการประชุมสภา อบต.คลองใหม่ ได้ตรวจสอบรายงานการประชุมแล้ว**

 (ลงชื่อ) ผู้ตรวจบันทึกรายงานการประชุม

 (นายบรรเทิง คุ้มเจริญ)

 สมาชิกสภาองค์การบริหารส่วนตำบล หมู่ที่ 4

 ประธานคณะกรรมการตรวจรายงานการประชุมฯ

 (ลงชื่อ) ผู้ตรวจบันทึกรายงานการประชุม

 (นายสุชาติ บูรณัติ)

 สมาชิกสภาองค์การบริหารส่วนตำบล หมู่ที่ 2

 กรรมการตรวจรายงานการประชุมฯ

 (ลงชื่อ) ผู้ตรวจบันทึกรายงานการประชุม

 (นางสำเริง เอี่ยมสะอาด)

 สมาชิกสภาองค์การบริหารส่วนตำบล หมู่ที่ 2

 กรรมการและเลขานุการฯ

สภาองค์การบริหารส่วนตำบลคลองใหม่ ได้รับรองรายงานการประชุมนี้ ในการประชุมสมัย................. สมัยที่...............ครั้งที่.............../...................เมื่อวันที่................................................ประธานสภา อบต.คลองใหม่ จึงได้ลงลายมือชื่อไว้เป็นหลักฐานตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง ฉบับที่ 2 พ.ศ.2554

 (ลงชื่อ)

 (นายสกล คิมประเสริฐ)

 ประธานสภาองค์การบริหารส่วนตำบลคลองใหม่